Көкжөтел — Тыныс алу жолдарын зақымдайтын өте жұқпалы бактериялық инфекция. Ауру кәдімгі суық тию сияқты басталады: аздап жөтел, мұрыннан су ағу, кейде дене қызуының аздап көтерілуі байқалады. Бірақ бірнеше күннен кейін бала терең тыныс ала алмайтындай, қинап мазалайтын түйіліп ұстайтын жөтел ұстамалары пайда болады. Мұндай ұстамалар тәулігіне ондаған рет қайталануы мүмкін және құсумен, беттің көгеруімен, тұншығумен қатар жүреді. Бұл ұстамалар 2–3 айға немесе одан да ұзақ уақытқа созылуы мүмкін.
Көкжөтел әсіресе өмірінің алғашқы жылындағы балалар үшін өте қауіпті. Нәрестелерде ауру көбіне көкжөтелге тән жөтелсіз өтіп, тыныстың кенеттен тоқтап қалуымен (апноэ) көрінуі мүмкін. Мұндай жағдайда шұғыл медициналық көмек қажет. Дәл осы сәбилер көбінесе жансақтау бөліміне түседі.
Көкжөтел ауыр асқынуларға әкелуі мүмкін:
· өкпенің қабынуы (пневмония);
· тыныс алуды тоқтату;
· құрысуларға;
· Оттегінің жетіспеушілігі салдарынан мидың зақымдануына;
· [bookmark: _GoBack]Көзге және миға қан құйылуына;
· Қатты жөтелдің салдарынан қабырғалардың сынуына;
· Мүгедектікке, тіпті өлімге әкелуі мүмкін.
Дәрілер ауру дамып кеткен жағдайда жөтел ұстамаларын тез тоқтата алмайды. Сондықтан ең жақсы қорғаныс — емдеу емес, алдын алу.
Вакцинация — баланы қорғаудың жалғыз сенімді тәсілі. Егу иммунитетті инфекциямен кездеспей тұрып қалыптастыруға көмектеседі, аурудың ауыр өтуінің алдын алады, ауруханаға жатқызу, асқынулар және өлім қаупін айтарлықтай төмендетеді.
Әрбір өткізіп алынған екпе баланы әлі де айналымда жүретін инфекциядан қорғансыз қалдырады.
Бүгін екпе жасату арқылы сіз балаңызды салдары өмір бойы қалуы мүмкін аурудан қорғайсыз. Вакцинация — бұл балаңыздың денсаулығы, қауіпсіздігі және өмірі үшін жасалған таңдау.


